Kostol svätej Margaréty (Westminster)

Kostol svätej Margaréty je anglikánsky kostol v londýnskej štvrti Westminster zasvätený svätej Margaréte Je to najznámejší kostol tohto zasvätenia v Spojenom kráľovstve. Nachádza sa na námestí Parliament Square a je farským kostolom pre Dolnú snemovňu Spojeného kráľovstva. Kostol pôvodne založili v 12. storočí benediktíni, potom bol prestavaný v rokoch 1486 až 1523. Na malom cintoríne pri kostole bolo pochovaných niekoľko osobností (sir Walter Raleigh, český maliar Václav Hollar, či básnik John Milton). V roku 1661 boli na príkaz kráľa Karola II. prenesené na neoznačené miesto pri kostole ostatky 19 poslancov predtým pochovaných vo Westminsterskom opátstve. V roku 1986 bol kostol spolu s opátstvom a Westminsterským palácom zapísaný na zoznam svetového dedičstva UNESCO. Referencie Iné projekty Commons ponúka multimediálne súbory na tému Kostol svätej Margaréty (Westminster) Externé odkazy Kostol sv. Margaréty Archivované 2014-07-03 na Wayback Machine Zdroj Tento článok je čiastočný alebo úplný preklad článkov Kostel svaté Markéty (Westminster) na českej Wikipédii a St Margaret's, Westminster na anglickej Wikipédii.